b"\n_START_ARTICLE_\nSustentaci\xc3\xb3\n_START_SECTION_\nEn aeron\xc3\xa0utica\n_START_PARAGRAPH_\nEn aeron\xc3\xa0utica \xc3\xa9s la principal for\xc3\xa7a que permet que una aeronau amb ales es mantingui en vol._NEWLINE_Per a la sustentaci\xc3\xb3 s'utilitza la notaci\xc3\xb3 , del terme angl\xc3\xa8s lift, i  per al coeficient de sustentaci\xc3\xb3, el qual sempre es busca que sigui al m\xc3\xa9s gran possible._NEWLINE_A m\xc3\xa9s, la sustentaci\xc3\xb3 i, en conseq\xc3\xbc\xc3\xa8ncia, el seu coeficient depenen directament de l'angle d'atac, augmentant a mesura que aquest augmenta fins a assolir un punt m\xc3\xa0xim despr\xc3\xa9s del qual s'entra en p\xc3\xa8rdua aerodin\xc3\xa0mica.\n_START_SECTION_\nEn automobilisme\n_START_PARAGRAPH_\nPer a la sustentaci\xc3\xb3 hom empra la notaci\xc3\xb3 , i  per al coeficient de sustentaci\xc3\xb3, car aquesta for\xc3\xa7a actua paral\xc2\xb7lelament a l'eix OZ del triedre de refer\xc3\xa8ncia que s'associa al vehicle._NEWLINE_Per a poder comparar directament la sustentaci\xc3\xb3 que produeixen dos vehicles en les mateixes condicions s'utilitza el coeficient , exactament pels mateixos motius que en el cas de la resist\xc3\xa8ncia aerodin\xc3\xa0mica._NEWLINE_En els vehicles de carrer no se sol tenir en compte ni aprofitar la sustentaci\xc3\xb3 i fins i tot pot haver-hi un petit coeficient positiu._NEWLINE_En molts tipus de vehicles de competici\xc3\xb3, com poden ser els de la f\xc3\xb3rmula 1, s'esdev\xc3\xa9 tot el contrari, \xc3\xa7o \xc3\xa9s, hom busca que sigui negatiu, \xc3\xa9s a dir, que el vehicle sigui emp\xc3\xa8s vers el terra amb l'objectiu d'obtenir un millor aferrament o suport aerodin\xc3\xa0mic, mitjan\xc3\xa7ant superf\xc3\xadcies com alerons o l'aprofitament de l'efecte terra._NEWLINE_Endem\xc3\xa9s, en alguns d'aquests vehicles, depenent entre altres coses de la distribuci\xc3\xb3 de masses i del tipus de tracci\xc3\xb3, hom busca suports aerodin\xc3\xa0mics diferents per a cada eix, per la qual cosa pot haver-hi un coeficient diferent associat a cada un d'ells."